જોકે ઘાનાના જ એક વિસ્તારની વાત કરીએ તો અહીંયા જીવવા માટેની પ્રાથમિક સુવિધાઓનો પણ અભાવ છે, ત્યાં કોમ્પ્યુટરની તો વાત પણ કેવી રીતે કરવી. અહીં ઔરા ક્વાદ્વો હોટ્ટીશ નામના શિક્ષક છે, જે પોતાની અને વિદ્યાર્થીઓ વચ્ચે કોઈપણ વસ્તુના અભાવને આવવા દેતા નથી. હાલમાં જ તેમણે પોતાના ફેસબુકમાં એક પોસ્ટ કરીને બાળકોને કોમ્પ્યુટર અને ઈન્ટરનેટની સુવિધા વિના કેવી રીતે ઈન્ફોરમેશન એન્ડ કોમ્યુનિકેશન ટેકનોલોજી ભણાવાય છે તે બતાવ્યું. આ પોસ્ટમાં તેમણે કેટલાક ફોટો્સ શેર કર્યા છે. આ ફોટોસમાં બ્લેક બોર્ડ પર MS Word દોરેલું છે અને બાળકોથી ક્લાસરૂમ ભરેલો છે, અને હોટ્ટીશ બાળકોને ભણાવી રહ્યા છે. જેના કારણે તેમની ખૂબ પ્રશંસા થઈ રહી છે.